Kamu bisa jelasin ke aku soal Djelantik Santha dalam bahasa bali?

Djelantik Santha utawi I Gusti Gedé Djelantik Santha (aksara Bali: ᬤ᭄ᬚᭂᬮᬦ᭄ᬢᬶᬓ᭄ᬲᬦ᭄ᬝ, ) inggih punika silih tunggil pangawi sastra Bali modérn. Mawit saking alit, masekolah ring Sekolah Rakyat 1949, kantos truna, dané sampun ngalintasin genah ring Bali. Dané naéning ring Selat, ngelantur ke Klungkung miwah Singaraja. Wusan tamat ring SMEAN Singajara warsa 1961. Ida naenin dados guru SMP Gunung Agung ring Selat sadurung makarya dados karyawan Bank BRI kantos pénsiun warsa 1997. Dané seneng nyurat sampun tumbuh ri tatkala dané kari belia. Ritatkala dané kari mayusa kelas 4 sekolah rakyat, dané mengarang tembang miwah pantun.

Warsa 1979, satua cutet dané sané mamurda Gamia Gamana polih juara II mengarang cerpen ri kala Pesta Kesenian Bali. Warsa 2001, dané ngamolihang penghargaan cakepan saking Majalah Sarad antuk dédikasiné ring sastra Bali modéren. Warsa 2002, dané ngamolihang hadiah Sastra Rancagé antuk novél sané mamurda Sembalun Rinjani. Warsa 2003, dané taler polih juara harapan II ring lomba penulisan novel sané kaselenggaraang olih Bali Post antuk novél san mamurda Di Bawah Letusan Gunung Agung.